# Naudotojo vadovas

# Asmeninis kompiuterisVAIO Fit 14E/15ESVF1421/SVF1521

Spausdinti

## Pastabos dėl SD atminties kortelių naudojimo

Prieš naudodami SD atminties korteles perskaitykite tolesnius įspėjimus.

- SD atminties kortelę laikykite vaikams nepasiekiamoje vietoje. Vaikas gali netyčia ją praryti.

- Nelieskite SD atminties kortelės jungties pirštais arba metaliniais objektais.

- SD atminties kortelėje yra trapių elektroninių komponentų. Netrankykite, nelankstykite ir nenumeskite kortelės.

- Nebandykite ardyti arba modifikuoti SD atminties kortelės.

- Nesušlapinkite SD atminties kortelės.

- Nenaudokite ir nelaikykite jos tokioje vietoje, kurioje:

  - itin aukšta temperatūra, pvz., saulėje pastatytame automobilyje;

  - ją pasiekia tiesioginiai saulės spinduliai;

  - didelis drėgnis arba yra koroziją sukeliančių medžiagų;

  - daug dulkių.

- Naudokite SD atminties korteles ir adapterius, suderinamus su VAIO kompiuteryje palaikomais standartais. Nesuderinamos kortelės ir adapteriai gali įstrigti lizde ir sugadinti kompiuterį.

- Duomenų negalima įrašyti į nuo duomenų įrašymo apsaugotą SD atminties kortelę.

- Rekomenduojama sukurti atsarginę svarbių duomenų kopiją.

- Galite prarasti arba sugadinti saugomus duomenis, jei:

  - išimsite SD atminties kortelę arba išjungsite VAIO kompiuterį, kol duomenys nuskaitomi iš SD atminties kortelės arba į ją rašomi.

  - naudojate SD atminties kortelę tokioje vietoje, kurioje statinė elektra arba elektrinis triukšmas gali sutrikdyti kortelės veikimą.

- Kai nešiojatės SD atminties kortelę, įdėkite ją į dėklą, kad apsaugotumėte nuo statinės elektros.

- Prieš naudodami SD atminties kortelę kitame įrenginyje (t. y. ne kompiuteryje), pvz., skaitmeninėje kameroje arba nešiojamajame garso grotuve, suformatuokite (inicijuokite) SD atminties kortelę naudodami tą įrenginį.

  Kai kurie įrenginiai nepalaiko kompiuteriams skirto failo formato, todėl pateikiamas pranešimas, rekomenduojantis formatuoti SD atminties kortelę. Tokiu atveju nukopijuokite duomenis iš kortelės į VAIO kompiuterį ir formatuokite kortelę naudodami įrenginį. Formatavus SD atminties kortelę bus pašalinti visi joje esantys duomenys.

  Daugiau informacijos žr. su įrenginiu pateiktame vadove.

- Į SD atminties kortelės lizdą nekiškite jokių pašalinių objektų.

- SD atminties kortelės lizdą galima naudoti tik palaikomoms atminties kortelėms nuskaityti arba įrašyti. Jo negalima naudoti jokiais kitais tikslais.

- Išbandžius iki 2013 m. sausio mėn. pagamintas SD atminties korteles (iki 2 GB), SDHC atminties korteles (iki 32 GB) ir SDXC atminties korteles (iki 128 GB) nustatyta, kad jos suderinamos su VAIO kompiuteriu. Tačiau negarantuojama, kad visos SD atminties kortelės, SDHC atminties kortelės arba SDXC atminties kortelės yra suderinamos su kompiuteriu.

- VAIO kompiuteryje esantis SD atminties kortelės lizdas nepalaiko SD atminties kortelės, SDHC atminties kortelės ir SDXC atminties kortelės autorių teisių apsaugos funkcijos.

- Nebandykite įkišti atminties kortelės arba atminties kortelės adapterio į kito tipo atminties kortelės lizdą. Nesuderinama atminties kortelė arba atminties kortelės adapteris gali įstrigti lizde ir sugadinti VAIO kompiuterį.

- Nepertraukiamai naudojant kai kurias SD atminties korteles, pvz., kuriose yra UHS (itin didelės spartos duomenų perdavimo funkcija, angl. „Ultra High Speed“), jos gali labai įkaisti. Tokiu atveju prieš išimdami atminties kortelę šiek tiek palaukite, kol ji atvės.

Eiti į puslapio viršų

### Susijusi tema

- SD atminties kortelių įdėjimas
- SD atminties kortelių išėmimas

Eiti į puslapio viršų