# Naudotojo vadovas

# Asmeninis kompiuterisVAIO Fit 14E/15ESVF1421/SVF1521

Spausdinti

## Atminties modulių pridėjimas ir išėmimas

Norėdami paspartinti kompiuterio veikimą arba jį pagerinti, kai vienu metu naudojate kelias programas, padidinkite atmintį įdėdami papildomų atminties modulių.

Prieš naujindami savo kompiuterio atmintį žr. Pastabos apie atminties modulių pridėjimą ir išėmimą.

Jeigu atminties moduliai prijungiami prie dviejų ar daugiau lizdų, įjungiamas dvigubo kanalo režimas ir pagerėja veikimas.

Modulio tipas ir prijungtos atminties kiekis jūsų kompiuteryje priklauso nuo modelio.

1. Išjunkite VAIO kompiuterį ir išorinius įrenginius, atjunkite maitinimo kabelį ir visus jungiamuosius kabelius, tada išimkite bateriją.

   Informacijos apie baterijos išėmimą žr. Baterijos išėmimas.

2. Šiek tiek palaukite, kol jūsų VAIO kompiuteris atvės.

   Išjungus VAIO kompiuterį, vidinės jo dalys gali būti įkaitusios. Būkite atsargūs, kad naudodami tokios būsenos VAIO kompiuterį nenusidegintumėte.

3. Patieskite ant lygaus plokščio paviršiaus švarų audeklą ir padėkite ant jo VAIO kompiuterį, kaip pavaizduota toliau. Kryžminiu atsuktuvu atsukite varžtus ir nuimkite atminties modulio skyriaus dangtelį.

   Toliau pateiktoje iliustracijoje varžtų vietos yra pažymėtos rodyklėmis.

   Kai kuriuose modeliuose atminties modulio skyriaus dangtelis yra pritvirtintas fiksuojamaisiais varžtais, kurių negalima atskirti nuo dangtelio.

   Apsauginis lakštas saugo atminties modulį po dangteliu. Įdėdami/išimdami atminties modulį pakelkite šį lapą.

   Nekelkite lapo per daug, nes jis gali atplyšti arba sulinkti.

4. Palieskite išorinį metalinį objektą, kad įvyktų statinės elektros iškrova.

   Nelieskite jokių metalinių dalių VAIO kompiuterio viduje.

5. Jei nėra laisvo lizdo, išimkite šiuo metu įrengtą atminties modulį. Patraukite fiksatorius (1) rodyklių kryptimi, kad modulis išlįstų, ir ištraukite modulį (2) rodyklės kryptimi.

6. Išimkite naują atminties modulį iš antistatinės pakuotės.
7. Laikydami atminties modulį už kraštų stumkite į atminties modulio lizdą, nukreipę galinį gnybtą į apačią ir lygiuodami modulio griovelį pagal angos iškyšą.

8. Laikykite atminties modulį už kraštų ir stumkite, kol išgirsite spragtelėjimą ir jis užsifiksuos, kaip pavaizduota paveikslėlyje.

   Abiejose angos pusėse esantys fiksatoriai užsisklendžia ir užfiksuoja modulį. Nelieskite atminties modulio IC (juodų elementų).

9. Uždėkite atminties modulio skyriaus dangtelį ir pritvirtinkite jį varžtais, atsuktais atliekant 3 veiksmą.
10. Įdėkite bateriją ir prijunkite visus jungiamuosius kabelius bei išorinius įrenginius, atjungtus atliekant 1 veiksmą, tada įjunkite kompiuterį.
11. Patikrinkite, ar sistemos atminties kiekis pasikeitė teisingai.

    Jeigu nurodomas sistemos atminties kiekis yra teisingas, atminties modulis įdėtas teisingai.

    Norėdami tikrinti sistemos informaciją, žr. Sistemos informacijos peržiūra.

Eiti į puslapio viršų

### Susijusi tema

- Pastabos apie atminties modulių pridėjimą ir išėmimą

Eiti į puslapio viršų